**LĒMUMS**

Liepājā

|  |  |
| --- | --- |
| 2024. gada 23. maijā |  Nr.212/5(prot. Nr.5, 29.§) |

Par zemesgabala Klaipēdas ielā 59A,

blakus nekustamajam īpašumam

Klaipēdas ielā 59/63, nomas līguma

darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. un 56. punktu, izskatot dzīvokļu īpašnieku biedrības “Klaipēdas 59/63” 2024. gada 19. aprīļa iesniegumu, zemes nomas līgumu, kas 2014. gada 24. martā noslēgts starp Liepājas pilsētas pašvaldību un dzīvokļu īpašnieku biedrību “Klaipēdas 59/63”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. aprīļa priekšlikumu (sēdes protokols Nr.6) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt dzīvokļu īpašnieku biedrībai “Klaipēdas 59/63” (reģistrācijas Nr.40008152251; juridiskā adrese: Kuršu iela 1-1, Liepāja), kā dzīvojamās mājas Klaipēdas ielā 59/63 pārvaldniekam (apsaimniekotājam), līguma par zemesgabala Liepājā Klaipēdas ielā 59A (kadastra Nr.1700 043 0111), blakus nekustamajam īpašumam Klaipēdas ielā 59/63, daļas 316 m2 platībā iznomāšanu termiņu līdz 2029. gada 23. martam teritorijas labiekārtošanai un autostāvvietu izveidošanai dzīvojamās mājas Klaipēdas ielā 59/63 iedzīvotājiem, ieskaitot nomas līguma termiņā faktiskās nomas attiecības par laiku no 2024. gada 24. marta līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja dzīvokļu īpašnieku biedrības “Klaipēdas 59/63” vainas dēļ grozījumi 2014. gada 24. martā noslēgtajā zemes nomas līgumā par zemesgabala Liepājā Klaipēdas ielā 59A, blakus nekustamajam īpašumam Klaipēdas ielā 59/63, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |